stanford-oval/wikipedia huggingface dataset:
Cruel Summer (שיר של טיילור סוויפט)
הרכב

"Cruel Summer" תואר כשיר סינת'-פופ. המבקרים תיארו את תהליך היצרה שלו כמלנכולי או חולמני. מיקאל ווד מלוס אנג'לס טיימס סיווג את השיר כפופ תעשייתי, ולודוביק האנטר-טילני מפייננשל טיימס סיווג אותו בתור שיר אלקטרופופ. יש לו גשר "מופרע" המודגש באמצעות צליליים סינת'יים, שירה משובשת, שימוש בווקודר, והוק משתנה. לשיר יש קצב מהיר של 170 פעימות לדקה עם חתימת זמן של 4/4. הוא נכתב בסולם לה מז'ור ועוקב אחר מהלך הרמוני של A–C♯m–F♯m–D.‏ "Cruel Summer" נכתב על ידי סוויפט, ג'ק אנטונוף וסנט וינסנט, עם הפקה "מתפרצת" של סוויפט ואנטונוף;
סנט וינסנט גם לקחה חלק בהפקת השיר, כשהיא ניגנה בגיטרה. מבחינה לירית, השיר עוסק ב"ייסורים והאקסטזה של רומן קייצי מייסר".
הוצאה והצלחה מסחרית

"Cruel Summer" פורסם כרצועה השנייה ב-Lover, ב-23 באוגוסט 2019, בהוצאת ריפבליק רקורדס. הרצועה זכתה להצלחה רבה כחלק מהאלבום ודורגה ב-30 העליונים בסינגפור (8), מלזיה (13), אירלנד (20), ניו זילנד (20), אוסטרליה (23), הממלכה המאוחדת (27), וקנדה (28). בארצות הברית, השיר הופיע לראשונה במקום ה-29 במצעד הבילבורד הוט 100 ב-7 בספטמבר 2019; זו אחת משבע הרצועות מ-Lover שדורגו ב-40 העליונים ונשארו במצעד במשך שבועיים בסך הכול. השיר הפך לחביב על המעריצים של הזמרת במרוצת השנים והמבקרים והמעריצים הטילו ספק בהחלטתה של סוויפט על כך שלא הוציאה את "Cruel Summer" כסינגל.
ממרץ 2023, יצאה סוויפט לסיבוב ההופעות השישי שלה "The Eras Tour", כמחווה לכל "התקופות המוזיקליות" שלה. ההופעות החלו ב-Lover, ו-"Cruel Summer" הוא השיר השני המבוצע. השיר זכה לפופולריות מחודשת וצבר השמעות רבות לאחר שהפך לוויראלי ברשתות החברתיות. כתוצאה מכך, ריפבליק רקורדס הוציאה אותו כסינגל החמישי מ-Lover ונשלח לרדיו להיטים עכשוויים בארצות הברית ב-20 ביוני 2023. ב-17 ביוני, בהופעה שאירעה בפיטסבורג, אמרה סוויפט שהתכוונה להוציא את "Cruel Summer" כסינגל בשנת 2020 במהלך מסע הקידום של Lover, אך היא נטשה את התוכנית לאחר פרוץ מגפת הקורונה. בהמשך, הוחלט להתקדם באופן גורף ולהוציא אלבום חדש לגמרי, Folklore. בהתייחסו להצלחה המתחדשת של השיר, אמר ג'ייסון ליפשוטז מבילבורד, "הרצועה מ-Lover שצוברת הצלחה אורגנית ומגיעה לגבהים חדשים בו-זמנית מהווה הוכחה לנוכחות של סוויפט ולהצלחתה חסרת התקדים בעידן המוזיקה המודרנית".
במצעדי הסינגלים, "Cruel Summer" הגיע למיקומים חדשים בסינגפור (1), קנדה (2), אוסטרליה (3), הממלכה המאוחדת (3), ניו זילנד (5), מלזיה (8), ואירלנד (12). הוא הגיע למקום הראשון בפיליפינים ונכנס לעשירייה הפותחת באינדונזיה וביפן. השיר קיבל את תואר הזהב ביוון (IFPI Greece) ופורטוגל (AFP) ותואר הפלטינה בניו זילנד (RMNZ) וההמלכה המאוחדת. הוא הגיע למקום השלישי במצעד הבילבורד גלובל 200. "Cruel Summer" נכנס מחדש למצעד הבילבורד הוט 100 ודורג במקום ה-49 החל מ-3 ביוני 2023. לאחר יציאתו כסינגל, הוא הפך לשירה ה-41 של סוויפט שדורג בעשירייה הפותחת בהוט 100, והרחיב את השיא שלה בתור האישה עם מרבית הכניסות לעשירייה הפותחת. הוא גם הפך לרצועה הרביעית מ-Lover שדורג בעשירייה הפותחת במצעד, אחרי "Me!", "You Need to Calm Down" ושיר הנושא; כולם בשנת 2019. השיר הגיע בהמשך למקום הראשון בהוט 100. זה שירה העשירי של סוויפט שהגיע להישג זה. במצעדי האיירפליי, "Cruel Summer" היה הסינגל השנים-עשר של סוויפט שדורג בראש מצעד הפופ איירפליי והסינגל האחד-עשר שלה דורג בראש מצעד האיירפליי למבוגרים; שיא של כל הזמנים לאמן סולו.
השיר דורג במקום החמישי ברשימת "Top Songs of 2024: Global" של אפל מיוזיק.
ביקורת

בביקורות על Lover, "Cruel Summer" זכה לביקורות נלהבות מטעם מבקרי המוזיקה, במיוחד על ההפקה, הברידג' וההוק שלו. ג'ון קרמניקה (אנ') מניו יורק טיימס שיבח את ההפקה ה"אחידה" וה"שמיימית" ואת המוטיבים הקוליים הבולטים של סוויפט כמו "הברות סימן השאלה". מיקאל ווד מלוס אנג'לס טיימס הכריז על "Cruel Summer" כשיר הטוב ביותר מ-Lover ואמר שהגשר שבו סוויפט "צווחות על השטן עשוי להיות הדבר הפאנקיסטי ביותר שתשמעו כל השנה". אלכס עבאד-סנטוס מ-Vox, הכתיר את "Cruel Summer" כאחת משלוש הרצועות הטובות ביותר מ-Lover, וכתב שהשיר הוא "כיפי" ו"רובוטי" הכולל צלילים סינת'יים. ב-The Spinoff השוו את שירה של סוויפט לשיר בעל אותו השם משנת 1984 של להקת הבנות. ג'סטין סיילס מ-The Ringer שיבח את השיר וטען שמדובר ב"נזיפה טובה יותר של הדרמה האישית שלה [סוויפט] מכל דבר אחר באלבומה האחרון", והוסיף שסוויפט "מתנערת מהווייבים הרעים" עם "Cruel Summer"; סיילס כינה אותו "השיר המידבק ביותר של סוויפט מאז רצף הסינגלים מ-1989", וקבע ששיר זה "קובע את הטון" והופך את Lover ל"חמים ומזמין יותר". ניק לוין מ-NME כינה אותו גם "מידבק", והגדיר את הרצועה כ"שיר פופ מבריק". נטליה בר, שכתבה עבור Consequence of Sound, הדגישה את ההגשה הקולית של סוויפט בגשר של השיר ("הוא מסתכל למעלה, מחייך כמו שטן"), וכינתה אותו "במקביל מצחיק, מייסר ומרגש, וצריך ליצוק אותו לתוך סרטון יוטיוב ויראלי". עוד סיווגה בר את "Cruel Summer" כאחד משירי הפופ "המושלמים ביותר" של 2019. "Cruel Summer" הופיע ברשימות סוף השנה של השירים הטובים ביותר משנת 2019 של רולינג סטון (4) ובילבורד (10).
בדיעבד, "Cruel Summer" המשיך לזכות בשבחים ביקורתיים, ואף צוין כרצועת החותם של Lover. ברשימה משנת 2021 שכללה את הגשרים הטובים ביותר במאה ה-21 ופורסמה מטעם בילבורד, דורג "Cruel Summer" במקום האחד-עשר. השיר מוקם גבוה בדירוג המבקרים של השירים מאת סוויפט בדיסקוגרפיה שלה, והופיע ברשימות כאלה של רוב שפילד מרולינג סטון (2021) במקום האחד-עשר מתוך 229, והאנה מלריאה מ-NME (2020), במקום השישי מתוך 161. מבקרים מטעם קלאש בחרו בשיר כאחד מ-15 הטובים ביותר של סוויפט, תוך ציטוט של מבנה השיר "המאוד ממכר" שלו. בשנת 2022, אלכס הדסון ומייגן לפייר (2022) מטעם Exclaim! דירגו אותו במקום השני ברשימה נוספת של 20 השירים הטובים ביותר של סוויפט, ושיבחו את הקלט האמנותי של סנט וינסנט המשלים את זה של סוויפט. אלייר נוס מאנטרטיינמנט ויקלי תיארה את השיר בצורות שונות ופרסמה את תובנותיה אודותיו. בריטני ספנוס רולינג סטון כתבה ב-2023, "סוויפט מתהדרת בקצה של כוכב רוק לצד תחושה גדולה של דחיפות רומנטית" ב-"Cruel Summer", מה שהופך אותו לאחד השירים הטובים ביותר שלה.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט – מדורגות | 64 |  |
| רולינג סטון | כל 206 השירים של טיילור סוויפט, לפי דירוג | 11 |  |
| BuzzFeed | 167 השירים הטובים ביותר של טיילור סוויפט, לפי דירוג | 3 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 5 |  |
| NME | השירים הטובים ביותר של טיילור סוויפט, לפי דירוג | 6 |  |
| Paste | 158 השירים הטובים ביותר של טיילור סוויפט, לפי דירוג | 3 |  |
| Uproxx | 50 השירים הטובים ביותר של טיילור סוויפט, מדורגים | 20 |  |
| Vulture | 179 השירים הטובים ביותר של טיילור סוויפט, לפי דירוג | 29 |  |
שימוש במדיה

הזמרת-יוצרת האמריקאית אוליביה רודריגו ביצעה קאבר לשיר ל-Alone Together Jam Session של MTV ב-2020; סוויפט שיבחה אותה לאחר מכן. מאוחר יותר רודריגו המשיכה ושילבה את השיר בסינגל שלה "Deja Vu" מ-2021; קרדיט ניתן על כך לסוויפט, אנטנוף וסנט וינסנט ככותבים שותפים לשיר. "Cruel Summer" הופיע בסדרה של אמזון פריים וידאו, "הקיץ שבו הפכתי ליפה", ביוני 2022.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס המוזיקה של בילבורד | 12 בדצמבר 2024 | שיר רדיו מוביל | מועמדות |  |
| פרס המוזיקה של בילבורד | 12 בדצמבר 2024 | שיר הבילבורד גלובל 200 המוביל | מועמדות |  |
| פרס המוזיקה של בילבורד | 12 בדצמבר 2024 | שיר הבילבורד גלובל ללא ארצות הברית המוביל | מועמדות |  |
קרדיטים

כל הקרדיטים שלהלן לקוחים מהערות האלבום של "Cruel Summer" מטיידל.
| --- | --- |
 טיילור סוויפט – שירה, כתיבה, הפקה  ג'ק אנטונוף – הפקה, כתיבה, תכנות, הנדסת הקלטה,  תופים, כלי מקלדת, ווקודר  סנט וינסנט – כתיבה, גיטרה  מייקל רידלברגר – תופים:  סרבן גניאה – מיקסינג  ג'ון האנס – הנדסת מיקס  ג'ון רוני – עוזר הנדסת הקלטה  לורה סיסק – הנדסת הקלטה  ג'ון שר – עוזר הנדסת הקלטה
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 27 |  |
|  עולמי | בילבורד גלובל ללא ארצות הברית | 47 |  |
|  ארצות הברית | בילבורד הוט 100 | 18 |  |
|  ארצות הברית | מצעד שירי הסטרימינג | 23 |  |
|  ארצות הברית | מצעד שירי הרדיו | 17 |  |
|  ארצות הברית | מצעד השירים הדיגיטליים | 28 |  |
|  ארצות הברית | מצעד הפופ איירפליי | 11 |  |
|  ארצות הברית | מצעד השירים העכשוויים למבוגרים | 13 |  |
|  ארצות הברית | מצעד 40 השירים למבוגרים | 14 |  |
|  ישראל | המצעד הבינלאומי השנתי של גלגלצ | 3 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 4 |  |
|  עולמי | בילבורד גלובל ללא ארצות הברית | 4 |  |
|  ארצות הברית | בילבורד הוט 100 | 12 |  |
|  ארצות הברית | מצעד שירי הסטרימינג | 20 |  |
|  ארצות הברית | מצעד שירי הרדיו | 3 |  |
|  ארצות הברית | מצעד השירים הדיגיטליים | 20 |  |
|  ארצות הברית | מצעד הפופ איירפליי | 10 |  |
|  ארצות הברית | מצעד השירים העכשוויים למבוגרים | 2 |  |
|  ארצות הברית | מצעד הפופ איירפליי למבוגרים | 3 |  |
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | פלטינה | 30,000 |
| אוסטרליה (ARIA) | 9× פלטינה | 630,000 |
| איטליה (FIMI) | פלטינה | 50,000 |
| ברזיל (Pro-Música Brasil) | 2× פלטינה | 80,000 |
| גרמניה (BVMI) | זהב | 200,000 |
| דנמרק (IFPI Denmark) | פלטינה | 90,000 |
| הממלכה המאוחדת (BPI) | 3× פלטינה | 1,800,000 |
| יוון (IFPI Greece) | 2× פלטינה | 4,000,000 |
| יפן (RIAJ) | זהב | 50,000,000 |
| ניו זילנד (Recorded Music NZ) | 4× פלטינה | 120,000 |
| ספרד (PROMUSICAE) | פלטינה | 25,000 |
| פולין (ZPAV) | פלטינה | 20,000 |
| פורטוגל (AFP) | 3× פלטינה | 30,000 |
| צרפת (SNEP) | פלטינה | 200,000 |
| שוודיה (GLF) | פלטינה | 12,000,000 |
| שווייץ (IFPI Switzerland) | זהב | 10,000 |
סיכום
| בכל העולם | — | 69,285,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 23 באוגוסט 2019 | הזרמת מוזיקה • הורדה דיגיטלית | ריפבליק |  |
| כלל העולם | 20 ביוני 2023 | רדיו להיטים עכשוויים | ריפבליק |  |
מנהגי אבות ברומא העתיקה

מנהגי אבות ברומא העתיקה (בלטינית: Mos Maiorum) הם סדרת מנהגים חברתיים שרווחו במעמדות הגבוהים של רומא העתיקה בתקופת הרפובליקה והקיסרות והיוו ציוני דרך לסגולה הטובה בנפרד מהחוק הכתוב.
את מנהגי האבות אפשר לכנותו גם קוד הנוביליטאס. הנוביליטאס מציגה את ערכיה כאידיאל הטבוע בתוכה. לפי התפיסה של מנהגי אבות ברומא העתיקה היסטוריה ומסורת משתלבות זו בזו משלוש סיבות: הראשונה - לימוד עיקרי המוסר מהאבות הקדומים ובמיוחד מסיפורי גבורה. השנייה - כאשר מעמד הפלבאים תפסו כמעט את כל עמדות השלטון ודחקו את רגלי הפטריצים, נותרו מנהגי האבות נוצר איום עליהם בגלל המעמד החדש של נובליטס מעמד גבוה של האליטה החדשה של פלבאים והפוליטיקה שלהם עד לימי האימפריה הנוצרית. השלישית - המשפחה עדיפה על היחיד, היא מעניקה תדמית וגאווה. מנהגי אבות לא רק צוינו כמיהה לעבר השמרני אלא גם מסתתרים בהם הערכים הבאים: (בלטינית)
Virtus, Dignitas, Honestas, Officium, beneficia, Gloria, Libertas, concordia (דבקות וחובה לציית לאל, הדימוי של הרומי האידיאלי והשירות שלו לארצו, כוח, יכולת, משאבים, זכויות יתר של חיילים, ועוד)
ערכים

Virtus (אנ') במובן של Vir אדם בעל תכונות טובות אשר מתבטאות בעיקר בעת מלחמה. ה-Virtus - מקושר לגבורה ואומץ אך גם צדק ויושר. תחבולות והפרת הבטחות הן אסורות לפי ערכים אלה. האלה פידס אלת האמון, הנאמנות ותום הלב, מדגימה את ערך ה-Virtus, כלומר אמון הוא אחד מבסיסיו של ה־Virtus.
(חסר ציטוט)
דיגניטאס (Dignitas) פירושו כבוד אך במובן צבאי פוליטי, או במעמד פוליטי שהוא מעמד ציבורי מיוחד.
Gloria פירושה תהילה אשר בה ניתן לזכות לאחר הישגים גדולים.
Honestas - פירושו יושר, הגינות.
ליברטאס (Libertas) - חירות, אך כפי שהבינו אותו אנשי הנוביליטאס, היינו, זכותם של אלה לשלוט במדינה מבלי להיות כפופים לשליט יחיד אוטוקרטי. בתקופת הקיסרות הנוביליטאס השלימו עם כפיפותם לקיסר ומושג הליברטאס הפך לדרישה לחופש דיבור כדי שתיווצר מראית עין של חירות.
Officiis מהווה ארבעה פירושים הלקוחים מהפילוסופיה היוונית המפורשים באותה תקופה כחוכמה אשר כוללת צדק.
קונקורדיה (Concordia) - משמעות המושג שעל כל הגורמים במדינה להתנהל בהרמוניה ובהסכמה תוך הימנעות ממחלוקות.
הערות שוליים

↑  Karl-J. Hölkeskamp, Henry Heitmann-Gordon, Reconstructing the Roman Republic, Princeton University Press, 2010-03-22, ISBN 978-1-4008-3490-7
↑  T. J. Cornell, T. P. Wiseman, Clio's Cosmetics: Three Studies in Greco-Roman Literature. Leicester: Leicester University Press, Rowman and Littlefield, 1979. Pp. xii + 209., Journal of Roman Studies 72, 1982-11, עמ' 203–206 doi: 10.2307/299145
↑  Thomas Wiedemann, Reflections of Roman political thought in Latin historical writing, 1, Cambridge University Press, 2000-05-11, עמ' 517–531, ISBN 978-0-521-48136-6
↑  Thomas Wiedemann,, Reflections of Roman political thought in Latin historical writing, 1,, Cambridge: University Press,, 2000-05-11,, עמ' 517–531
שומרי הקרדינל

| --- | --- |

שומר קרדינל באיור מלפני 1910
 פרטים
 מדינה:  ממלכת צרפת ממלכת צרפת
 סוג:  יחידת מוסקטרים
 בסיס האם:  פריז
 אירועים ותאריכים
 תקופת הפעילות:  27 בספטמבר 1626 – 1660 (כ־33 שנים) 
 התמזגה לתוך:  יחידת המוסקטרים של לואי ה-14
 מקים היחידה:  הקרדינל רישלייה
 נתוני היחידה
 ייעוד:  אבטחת הקרדינל
 כוח אדם:  80–420
 ציוד עיקרי:  רובי מוסקט, ארקבוזים, חרבות, אקדחים
 פיקוד
 מפקד נוכחי:  הקרדינל רישלייה 
 
הקרדינל רישלייה.
שומרי הקרדינל או משמר הקרדינל (בצרפתית: Gardes du Cardinal) היו המשמר האישי של ארמן ז'אן דו פלסי, דוכס דה רישלייה, הידוע כקרדינל רישלייה. הם התפרסמו ברומן של אלכסנדר דיומא "שלושת המוסקטרים", שבו הם מופיעים כיריביהם הנצחיים של המוסקטרים המלכותיים. הם נבדלו ממוסקטרי המלך במעיליהם האדומים ובצלבים הלבנים שעליהם.
היסטוריה

בצרפת באותה תקופה, לא רק למלך היו יחידות של שומרים אישיים, אלא גם לבני משפחת המלוכה. כתוצאה מכך נהרג בדו-קרב אנרי דה רישלייה, אחיו של הקרדינל, מידי קפטן של שומרי המלכה האם מארי דה מדיצ'י.
ב-1629, כשנודע על תכנון של ניסיון התנקשות נוסף, שלישי במספר, בחיי רישלייה, הוקמה יחידה דומה עבור הקרדינל. המלך לואי ה-13 העמיד לרשות הקרדינל 50 חיילים חמושים בארקבוזים, אליהם הוסיף הקרדינל עצמו עוד 30 שומרים. השומרים ליוו את אדונם לכל מקום, ורק כשנכנס לארמון הלובר, השאיר אותם רישלייה מחוץ לשערי הארמון. בכל מעון של רישלייה היה חדר נפרד למפקד המשמר.
עד 1634 גדל משמר הקרדינל ל-320 איש: 120 איש בפלוגת פרשים קלים, 100 איש בפלוגת ז'נדרמים ו-100 מוסקטרים רגליים. עד 1642, עקב גיוס 100 מוסקטרים נוספים, גדל המספר הכולל ל-420, כאשר ביחידת המוסקטרים של המלך היו 150 איש. בפועל, רק פלוגת הפרשים נקראה "שומרי הקרדינל". אנשיה גויסו מתוך אנשים אמינים שקיבלו המלצות מנאמני רישלייה. גיל המועמד היה צריך להיות לפחות 25, כולל שלוש שנות שירות צבאי לפחות. בניגוד למוסקטרים המלכותיים, שהיו בעיקר ילידי גסקוניה ובארן (אנ'), קציני הקרדינל היו ברובם ברטונים. מדי השומרים היו שכמייה אדומה, כובע רחב שוליים עם פלומה לבנה ומגפיים. הגלימה נתפרה מארבע יריעות, היה ניתן ללבוש אותה פתוחה או מכופתרת, וצלב יווני לבן הוסף מלפנים ומאחור. גלימות אלו נוצרו לפני גלימות המוסקטרים הכחולות. רישלייה שילם מכספו את שכר השומרים, הוא היה משמעותי ושולם סדיר, להבדיל מהתשלום המועט למוסקטרים, שהתעכב לעיתים קרובות.
היריבות בין המוסקטרים המלכותיים לשומרי הקרדינל, שתיאר דיומא, אכן התקיימה. החברה הצרפתית אהדה את המוסקטרים, שזכו למוניטין של אנשים אמיצים שהשתתפו בכל המלחמות, בעוד ששומרי הקרדינל נתפסו כ"שכירי חרב" עם ארנקים מלאים. עם זאת, כשרישלייה השתמש באנשיו בשדות הקרב (מה שקרה לפעמים), השומרים הוכיחו את עצמם כלוחמים טובים.
יורשו של רישלייה, הקרדינל מאזארן שהיה השר הראשון, הקים גם כן פלוגת מוסקטרים ב-1650 לביטחונו האישי. כמפקד מונה פרנסואה דה במו, נציג המוסקטרים המלכותיים שפורקו ב-1646, גסקוני וידידו של ד'ארטניאן ההיסטורי. גם דה במו וגם ד'ארטניאן היו בשירות מאזארן. כמו שומרי רישלייה, לבשו גם שומרי מאזארן מעילים בצבעי ארגמן. ב-1660, זמן קצר לפני מותו, העביר מאזארן את יחידתו למלך לואי ה-14, שהפכה לפלוגה שנייה של מוסקטרים, וצורפה לפלוגת המוסקטרים הראשונה, שהוקמה מחדש ב-1657.
ביאורים

↑  הלובר היה ארמון המלך, עד שלואי ה-14 עבר לארמון ורסאי.
הערות שוליים

1 2  The Cardinal's Guard Tabard, טאבארד של שומר קרדינל, Museumreplicas.com אתר
↑  Les Gardes du Cardinal, Lemondededartagnan.org אתר
1 2 3 4  Les Gardes du Cardinal et les Mousquetaires du Roi, Lemondededartagnan.org אתר
↑  Dissolution de la Compagnie des Mousquetaires, Lemondededartagnan.org אתר
↑  La Compagnie des Mousquetaires reconstituée par Louis XIV, Lemondededartagnan.org אתר
ננה פון שלברוג

פון שלבורג
פסלה של בירגיט הולמקוויסט, אמה של ננה פון שלברוג
בריגיט קרוליין "ננה" פון שלברוג (בגרמנית: Nena von Schlebrügge; נולדה ב-8 בינואר 1941) היא דוגמנית לשעבר, פסיכולוגית ואשת עסקים אמריקאית ילידת מקסיקו, אמה של השחקנית זוכת פרס גלובוס הזהב, אומה תורמן.
ילדותה ונעוריה

ננה פון שלברוג נולדה במקסיקו סיטי לאם שוודית, בירגיט הולמקוויסט (Birgit Holmquist‏; 1973-1911) ואב גרמני, קולונל ברון פרידריך קרל יוהנס פון שְלבְּרִיגה (Friedrich Karl Johannes von Schlebrügge‏; 1886–1954), אביה היה מלוכן וקצין פרשים בצבא הגרמני במלחמת העולם הראשונה ואיש עסקים ידוע בברלין שישב בכלא במהלך מלחמת העולם השנייה על כך שסירב להתגייס לצבא הנאצי ושהציל את חבריו היהודים. אמה הייתה דוגמנית בשנות ה-30, ששימשה כמודל עירום לפסל שניצב על הנמל בכפר הדייגים "סמייגהוק" (Smygehuk) שבדרום שוודיה. הוריה נישאו בכלא ואמה מימשה את זכותה כאזרחית שוודיה על מנת להוציאו משם, והזוג נמלט למקסיקו. שם נולדו ננה ואחיה ביורן. בנוסף יש לה אחות למחצה מנישואיו הקודמים של אביה שהיא סבתו מצד אביו של הכדורגלן מקס פון שלברוג.
קריירה

ב-1955 בגיל 14 התגלתה ננה פון שלברוג על ידי צלם המגזין ווג נורמן פרקינסון בעת שהייתה בחופשה בסטוקהולם, וב-1957 עברה להתגורר בלונדון על מנת לפתח את קריירת הדוגמנות שלה. היא זכתה להצלחה רבה, ואף הוזמנה על ידי איילין פורד, הבעלים והמייסדת של סוכנות הדוגמנות "Ford Models" היוקרתית לעבור לניו יורק ולהמשיך שם את עיסוקה בתחום האופנה.
במרץ 1958, בגיל 17, היא עברה לניו יורק במהלך סופת השלגים שהתחוללה בעיר. היא נחשבה שם כאחת מדוגמניות העל המובילות בשנות ה-50 וה-60, והופיעה בין היתר במגזינים הנחשבים "הרפרס בזאר" ו"ווג" האמריקאי.
ב-1967 שחקה פון שלברוג בתפקיד קטן בסרט "צ'או מנהטן" לצד אידי סדג'וויק, הסרט צולם במשך ארבע שנים שבמהלכן נעשו שינויים דרסטיים בעריכה שבמהלכן הוצאו רוב הסצנות וסצנות אלו הופיעו אך ורק בגרסת ה-DVD של הסרט.
ב-1987 ייסדה ביחד עם בעלה, עם השחקן ריצ'רד גיר ועם המלחין פיליפ גלאס את מוזיאון "בית טיבט" בניו יורק המציג את התרבות וההיסטוריה של טיבט ואת המסורת הרוחנית שלה, ובשנים 1989–2002 שימשה כמנהלת המוזיאון. לאחר מכן הועבר התפקיד לבעלה. ב-2001 היא מונתה למנכ"לית של "Menla Mountain Retreat" מרכז ספא טיבטי בהרי קטסקיל.
חייה האישיים

ב-1964 נישאה פון שלברוג לסופר ולמשורר טימותי לירי, חתונתם תועדה בסרטון דוקומנטרי קצר, הנישואים החזיקו מעמד שנה אחת, שאחריה הם התגרשו. ב-1967 היא נישאה לרוברט תורמן, נזיר בודהיסטי וסטודנט לבודהיזם אינדו-טיבטי. לזוג נולדו ארבעה ילדים, שלושה בנים ובת, השחקנית אומה תורמן. בניה הם: גנדן (1970), דצ'ן (1973) ומיפאם (1978). כל ארבעת ילדיהם נקראו על שמם של אלים הינדים. גנדן הוא מדריך יוגה ידוע בהוליווד. בשנים 1978-1973 התגורר הזוג במסצ'וסטס. במהלכן השלימה ננה תואר שני בחינוך ודוקטורט בפסיכיאטריה ובייעוץ פסיכולוגי. לפון שלברוג בת חורגת מנישואיו הראשונים של רוברט ליורשת חברת נפט, פרופסור מרצה באוניברסיטת קולומביה. פון שלברוג פעילה למען טיבט וכנגד שליטת הרפובליקה העממית של סין במדינה.
דוד פתאל

| --- | --- |
אין תמונה חופשית
 לידה:  22 ביוני 1957 (בן 67)
 מקצוע:  מלונאי, איש עסקים
 
דוד (דייוויד) פתאל (נולד ב-22 ביוני 1957) הוא מלונאי ואיש עסקים ישראלי, בעל השליטה ברשת מלונות פתאל.
ביוגרפיה

פתאל נולד ליוסף, עורך דין, ולקטי, עקרת בית. הוריו, ילידי עיראק, התגוררו בשכונת מרכז הכרמל בחיפה. למד בבית הספר היסודי "הרצל", ובתיכון עירוני ה'. השתתף בפעילות בתנועת הצופים - שבט צופית, כחניך, מדריך, ו'מרכז שבט קהילה'. בשנת 1975 התגייס לצה"ל ושירת כלוחם בחטיבת הנח"ל. לאחר שירותו הצבאי, הדריך מטעם הסוכנות היהודית, במחנה קיץ לנוער בארצות הברית, ועם חזרתו ארצה החל את לימודיו במלון תדמור במגמה לניהול בתי מלון.
ביוגרפיה > קריירה

בשנת 1980, עם תום לימודי המלונאות, החל פתאל לעבוד כמנהל ערב במלון דן כרמל בחיפה. תוך כדי עבודתו זאת, למד באוניברסיטת חיפה לימודי תואר ראשון בכלכלה וסוציולוגיה. בשנת 1985 קודם על ידי הנהלת רשת מלונות דן, לתפקיד סמנכ"ל מלון דן אכדיה בהרצליה, ובשנים 1987 ו-1989 בהתאמה, ניהל את המלונות סונסטה בים המלח, והמלך שלמה באילת, השייך לרשת המלונות ישרוטל.
ביוגרפיה > ניהול בתי מלון

בשנת 1992 החליטה הנהלת חברת ההשקעות אפריקה ישראל להקים חברה לניהול בתי מלון בשם "מלונות אפריקה ישראל" והעמידה את פתאל בראש הרשת החדשה. כמנכ"ל ניהל את המשא ומתן לקבלת הזיכיון הישראלי של רשת הולידיי אין, ופעל להטמעת המותג בישראל. תוך 5 שנים פיתח את הרשת כך שמ- 50% במלון אחד בטבריה, הפכה חברת מלונות אפריקה ישראל, לבעלים של עשרה בתי מלון. כמנכ"ל הרשת, הוביל פתאל, את הנפקתה של מלונות אפריקה ישראל בבורסה לניירות ערך. כמו כן, הוביל שיתוף פעולה בין הרשת, לבין משרד התעשייה, המסחר והתעסוקה, משרד התיירות ועיריית טבריה, והקים את מכללת הולידיי אין (כיום: רימונים – המכללה למלונאות), מוסד ללימודי מלונאות והסעדה.
בשנת 1997 החל לנהל את קבוצת קלאב הוטל. כמנכ"ל הרשת היה תפקידו לפתוח את המלון באילת, ולהנחיל אמות-מידה של שירות איכותי למלונות טיים שרינג בישראל. בשנת 1998 ייסד את חברת פתאל ניהול ויזמות בע"מ, ועזב את קבוצת קלאב הוטל.
ביוגרפיה > מלונות בבעלות פרטית

החברה החדשה הוקמה במטרה לתת ייעוץ למלונאים, ושירותי ניהול למלונות, ותוך חודשיים מיום הקמתה, בפגישה אקראית בבית קפה בתל אביב עם ליאורה עופר הוצע לפתאל לשמש כיועץ למלון "שנגרילה" באילת, שהיה אז בתהליך של בנייה על ידי קבוצת האחים עופר. פתאל יצר קשר עם רשת מלונות מרידיאן העולמית, יצר אצלם את הרושם שהחברה בעלת ניסיון רב בתחום המלונאות, שכנע אותם למסור בידיו את הזיכיון למלונות מרידיאן בישראל, וכך הפך שנגרילה למרידיאן. עם ההודעה לעיתונות, על מסירת ניהול המלון לחברתו, הודיע פתאל על כוונתו לפתח את הרשת למלונות בירושלים, טבריה, חיפה, וים המלח, ואכן תוך פרק זמן קצר צברה הרשת תחת ניהולה, מלונות נוספים ברחבי הארץ, וביניהם השייכים למותגי המלונות המובילים בעולם, כמו הרודס, מלונות לאונרדו, מלון רוטשילד 22 תל אביב, NYX, מג'יק, ומלונות יו. אך פתאל לא שקט על שמריו והחל במקביל לניהול, גם לרכוש מלונות כגון: מג'יק נירוונה קלאב בים המלח, פלמירה באילת, פרדייז באילת, בזל ת”א, אשר בנוסף לאחרים, הפכו למלונות שבבעלות הרשת.
בשנת 2013, הוענק לפתאל, על ידי התאחדות המלונות בישראל, אות הוקרה, המוענק אחת לשלוש שנים במהלך ועידת המלונאים השנתית, על הישג אישי מיוחד בתחום היזמות המלונאית.
ביוגרפיה > אבני דרך בהתפתחות הרשת

1998 - הקמת רשת מלונות פתאל וחתימת חוזה הניהול הראשון (מרידיאן אילת).
2005 - רכישת המלון הראשון: לאונרדו קלאב ים המלח (נירוונה).
2006 - הרחבת הפעילות לאירופה והשקת מותג בין-לאומי חדש: Leonardo.
2007 - השקעת מגדל -חברה לביטוח בפתאל והקמת "קרן מלונות פתאל" לרכישת מלונות באירופה.
2009 - נחתמה עסקת אזורים: רכישת "אזורים תיירות" המהווים 11 מלונות (שרתון ואקור בעבר).
2013 - הושלמה עסקת :QMH 20 מלונות בגרמניה המערבית.
2016 - Sale & lease back של מלונות QMH, גיוס חוב סחיר בחברת פתאל (נכסים) אירופה בע"מ.
2017 - עסקת JURYS INN לניהול ושכירת 8,013 חדרים ב-36 מלונות בבריטניה ואירלנד.
2018 - הנפקה ראשונה לציבור (IPO) של מניות החברה.
עסקת Apollo 13 מלונות בהולנד.
עסקת Sale & Lease Back של מלון רויאל מינכן.
2019 - עסקה לניהול ושכירות 4 בתי מלון בלונדון 1,311 חדרים.
2021 - רכישת 50% מבעלות 4 בתי המלון בלונדון.
ביוגרפיה > חיים אישיים

פתאל היה נשוי להדסה ולזוג שלושה בנים: נדב, אסף ויובל. בהמשך נולדו לפתאל ולבת זוגו ריקי שתי בנות: טליה ואמה.
גרושתו הדסה מחזיקה בנתח ממניות החברה.
פתאל תורם לזכרו של אביו, עו"ד יוסף פתאל, את הפרס השנתי לחקר המשפט פרס פתאל, המוענק לחוקרי משפט בולטים באוניברסיטת חיפה.
ב-2 באפריל 2023, פורסם ברשת 13 כי בדיון בקבוצת ווטסאפ של בכירים במשק על הרפורמה המשפטית שמקודמת על ידי ממשלת הימין, כתב פתאל כי "אסור לעצור את המחאה, זה לא רק בג"ץ, זה 140 חוקים של שחיתות וגניבה".
מכהן כקונסול כבוד של דנמרק.
בתקשורת

מגזין TheMarker ציין את פתאל כאחד ממאה האנשים המשפיעים ביותר על כלכלת ישראל לשנת 2009. בגלובס תואר פתאל כ"טייקון בעשר שנים, ועשר אצבעות",בבעלותו פתאל הפכה לרשת המלונות הגדולה בארץ, והוא נחשב לאחד המלונאים החזקים בישראל.
הערות שוליים

↑  על שמו מעניקה מדי שנה הפקולטה למשפטים באוניברסיטת חיפה את "פרס פתאל" למצוינות בחקר המשפט
↑  "הולידיי-אין" הוא שם המותג, החברה עצמה נקראת "מלונות אפריקה ישראל"
1 2  אביבה קרול, ‏רשת מלונות מרידיאן תנהל את מלון שנגרילה אילת של יולי עופר, באתר גלובס, 28 ביולי 1998
↑  איתמר אייכנר, מורן אזולאי, תכתובות ראשי המשק נחשפות: "בחודש הם הרסו את המדינה, ביבי התנתק לגמרי", באתר ynet, 2 באפריל 2023
↑  אורי בלאו ודניאל דולב, בין קונסולי הכבוד בישראל: מקורבים לנתניהו, אנשי עסקים ושניים שהסתבכו בפלילים, 14 בנובמבר 2022
↑  הסיפורים, המפגשים, והתמונות; וגם - מי הוא המשפיע של המשפיעים?, באתר TheMarker‏, 10 בספטמבר 2009
↑  סטלה קורין ליבר, דוד פתאל: "החזון שלי - נציגות ובתי מלון ב-20 מדינות", באתר גלובס 17 בדצמבר 2010
↑  דוד פתאל: המלצר שהפך לטייקון מלונאות, באתר אייס, 19 בדצמבר 2024
עינת נתן

| --- | --- |

 לידה:  2 ביולי 1971 (בת 53) חיפה, ישראל 
 שם לידה:  ישראלי 
 מדינה:  ישראל ישראל
 השכלה:  אוניברסיטת תל אביב 
 עיסוק:  מדריכת הורים, אשת תקשורת
 קישורים חיצוניים
 einatnathan.com
 
עינת נתן (נולדה ב-2 ביולי 1971) היא מדריכת הורים ואשת תקשורת ישראלית.